सीमा पर बीएसएफ जवानों ने पकड़ी 2 किलो हेरोइन
बाइक पर ले जा रहा था 26 लाख की हेरोइन चालक गिरफ्तार, बाइक जब्त
प्रतापगढ़| रठांजनाथाना पुलिस ने बाइक पर हेरोइन तस्करी कर ले जा रहे एक युवक को नाकाबंदी के दौरान धरदबोचा। पुलिस ने आरोपी तस्कर के कब्जे से 260 ग्राम हेरोइन बाइक जब्त की। जब्त हेरोइन की अंतर्राष्ट्रीय बाजार में कीमत 26 लाख रुपए बताई गई है। हेरोइन के साथ शेर खान (21) पुत्र जमदाद खान निवासी कनोरा थाना रठांजना को गिरफ्तार किया। उसे छह दिन रिमांड पर रखा गया है।
श्रीगंगानगर/ जोधपुर| बीएसएफके श्रीगंगानगर सेक्टर के अधीनस्थ 112 बटालियन के जवानों ने गुरुवार रात 12:30 बजे सीमा चौकी 5 एफडी के इलाके से 2 किलो मादक पदार्थ हेरोइन बरामद की। रात में विशेष यंत्र से निगरानी के दौरान प्रहरियों को तारबंदी के पार पाकिस्तान की ओर पदचिन्ह दिखाई दिए। इस पर अविलंब डेप्थ नाके लगाए गए। पुलिस थाना गजसिंहपुर को भी सूचना दी गई। बीएसएफ के स्नाइफर डॉग के दस्ते की सहायता से इलाके की सघन तलाशी ली। इसी दौरान तारबंदी के पार पाकिस्तान की दिशा में लगभग 30 मीटर की दूरी पर पीले रंग की टेप में लिपटे हेरोइन के दो पैकेट मिले। वहीं तस्कर अंधेरे का फायदा उठा भाग निकले। बीएसएफ के महानिरीक्षक अनिल पालीवाल शनिवार को यहां दौरा करेंगे।
hin_Deva bho_Deva hin_Deva hin_Deva